Ленарт Јохансон (хокејаш на леду)
Ролф Ленарт Јохансон (; Сундсвал, 7. јун 1941 − Јевле, 23. октобар 2010) био је шведски хокејаш на леду и хокејашки тренер који је током каријере играо на позицијама централног нападача.

Најзначајнији део играчке каријере провео је у екипи Бринеса у чијем дресу је освојио чак седам титула првака Шведске (1963/64, 1965/66, 1966/67, 1967/68, 1969/70, 1970/71. и 1971/72). За репрезентацију Шведске је на међународној сцени наступио само на ЗОИ 1964. у аустријском Инзбруку када су Швеђани освојили сребрну олимпијску медаљу. 

По окончању играчке каријере једно краће време је радио као хокејашки тренер, а највећи успех у тренерској каријери постигао је водећи екипу Бринеса са којом је освојио националну титулу у сезони 1979/80.

Види још 
 Репрезентација Шведске у хокеју на леду
 Хокеј на леду на Зимским олимпијским играма 1964.
 ХК Бринес

Референце

Спољашње везе 

 
 Олимпијска статистика на сајту -{sports-reference.com}-
 Биографија на сајту Олимпијског комитета Шведске

Рођени 1941.
Умрли 2010.
Шведски хокејаши на леду
Шведски хокејашки тренери
Хокејаши на леду на Зимским олимпијским играма 1964.
Шведски олимпијци на Зимским олимпијским играма 1964.
Освајачи медаља на Зимским олимпијским играма 1964.
Освајачи олимпијских медаља у хокеју на леду
Освајачи сребрних олимпијских медаља за Шведску